Source: http://www.csmploiesti.ro/2016/05/21/final-dezastruos-de-play-baietii-au-retrogradat-divizia/
Timestamp: 2020-08-09 08:53:03+00:00

Document:
Final dezastruos de play-out: băieţii au retrogradat în Divizia A! | CSM Ploiesti
Final dezastruos de play-out: băieţii au retrogradat în Divizia A!
Home / Handbal / Handbal Seniori / Cronica Handbal seniori / Final dezastruos de play-out: băieţii au retrogradat în Divizia A!
mai2121 mai 2016
Cronica Handbal seniori Featured Handbal Seniori Slide
Echipa de handbal masculin a clubului nostru se întoarce după numai un sezon în Divizia A, ultima etapă a play-out-ului, desfăşurată în această după-amiază, încheindu-se cum era mai prost pentru CSM Ploieşti. Elevii lui Dragoş Dobrescu au pierdut din nou la scor la Baia Mare, la fel ca în sezonul regulat, iar CSM Focşani, această Pasăre Phoenix a handbalului masculin românesc, a reuşit a 5-a victorie în ultimele 7 etape, la Târgu Jiu de data aceasta, asigurându-şi locul la baraj.
CSM Ploieşti avea nevoie de un punct pe terenul lui Minaur pentru a nu depinde de rezultatul meciului dintre Energia şi CSM Focşani, dar partida de la Baia Mare a fost ratată încă din debut. A început de la 3-0 pentru gazde, a avut câteva momente de revenire ale CSM-ului, la 4-3 (minutul 8) şi 7-6 (22), dar „s-a rupt” încă dinainte de pauză, când Minaur s-a desprins la patru goluri: 12-8. Moment în care, la Târgu Jiu, CSM Focşani înscrisese deja cam câte goluri obişnuia să înscrie pe meci în sezonul regulat, conducând miraculos cu 22-16!
Repriza secundă a partidei de la Baia Mare nu a adus nicio schimbare, nicio răbufnire de orgoliu, ci doar un curs al jocului în favoarea gazdelor, care au menţinut în primele zece minute avansul de 4 goluri (17-13, minutul 38, apoi 18-14, minutul 40), după care şi-au luat elan şi au ajuns până la o diferenţă de 10 goluri: 29-19 (minutul 54). Finalul nici n-a mai contat, o revenire tardivă a CSM-ului stabilind rezultatul final la 32-26, ceea ce a echivalat, din cauza victoriei Focşaniului, cu retrogradarea directă după un singur sezon în Liga Naţională.
Într-un meci în care am ratat primele trei aruncări de la „7 metri” de care am beneficiat, CSM Ploieşti a început cu Antonaru – Tărîţă (1 gol), Capotă (4), Dediu (2), Turcu (4), Zamfir (1), Botezatu (5), pe parcurs intrând şi Szopka – Al. Farcaş (3 goluri), Stăncioiu (3), Hoinaru (2), Hodorogea (1) şi Mihoci.
Şah şi mat pe Bulevard, cu sportivii de la CSM Ploieşti!În weekend, ne vedem din nou pe Bulevard!

References: CSM 
 CSM 
 CSM 

CSM 
 CSM 
 CSM 
 CSM 
 CSM